title: Directiva 93/48/CEE a Comisiei din 23 iunie 1993 de stabilire a fișelor care precizează condițiile pe care trebuie să le îndeplinească materialele de înmulțire ale plantelor fructifere și plantele fructifere destinate producției de fructe în conformitate cu articolul 4 din Directiva 92/34/CEE a Consiliului

text:
               03/Volumul 13

               RO

               Jurnalul Ofícial al Uniunii Europene

               255

         31993L0048

               L 250/1

               JURNALUL OFÍCIAL AL UNIUNII EUROPENE

      DIRECTIVA 93/48/CEE A COMISIEI

   din 23 iunie 1993
   de stabilire a fișelor care precizează condițiile pe care trebuie să le îndeplinească materialele de înmulțire ale plantelor fructifere și plantele fructifere destinate producției de fructe în conformitate cu articolul 4 din Directiva 92/34/CEE a Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 92/34/CEE a Consiliului din 28 aprilie 1992 privind comercializarea materialului săditor de plante fructifere și a plantelor fructifere destinate producției de fructe (1), în special articolul 4,
   întrucât, pentru aplicarea dispozițiilor prezentei directive, ar trebui să se țină seama de ciclurile de producție ale diverselor materiale;
   întrucât articolul 11 punctul (i) din Directiva 92/34/CEE dispune că cerințele privind documentul furnizorului care însoțește materialele „CAC” de înmulțire ale plantelor fructifere și plantele fructifere trebuie să figureze pe fișa stabilită în conformitate cu articolul 4;
   întrucât un sistem de certificare a acestor materiale (în ceea ce privește anumite specii) a fost elaborat sau este în curs de elaborare la nivel internațional de către Organizația Europeană pentru Protecția Plantelor (OEPP);
   întrucât condițiile stabilite de prezenta directivă trebuie considerate ca standardul minim acceptabil în acest stadiu, ținând seama de condițiile actuale de producție în cadrul Comunității; întrucât ele vor fi în mod progresiv dezvoltate și rafinate pentru a se elabora în cele din urmă standarde înalte de calitate;
   întrucât măsurile prevăzute de prezenta directivă sunt în conformitate cu avizul Comitetului permanent pentru materiale de înmulțire și plante din genuri și specii de fructe,
   ADOPTĂ PREZENTA DIRECTIVĂ:
   Articolul 1
   (1)   Prezenta directivă stabilește fișele prevăzute la articolul 4 din Directiva 92/34/CEE, inclusiv cerințele privind etichetarea și închiderea prevăzute la articolul 11 din directiva în cauză.
   (2)   Fișele se referă la recolta în creștere și materialele de înmulțire ale plantelor ornamentale (inclusiv portaltoaiele) și plantele ornamentale derivate, din toate genurile și speciile prevăzute de anexa II la Directiva 92/34/CEE, precum și portaltoaiele altor genuri și specii prevăzute la articolul 4 alineatul (1) punctul (iii) din Directiva 92/34/CEE, indiferent de modul de înmulțire folosit, denumite în continuare „materialele”.
   (3)   Dispozițiile prezentei directive se aplică în mod progresiv ținând seama de ciclurile de reproducere a materialelor menționate la alineatul (2).
   Articolul 2
   Materialele trebuie, dacă este cazul, să îndeplinească condițiile fitosanitare pertinente stabilite de Directiva 77/93/CEE a Consiliului (2).
   Articolul 3
   (1)   Fără a aduce atingere dispozițiilor de la articolul 2 și în cazul în care este vorba despre materiale CAC, materialele trebuie să fie, cel puțin după o examinare vizuală, efectiv indemne de organisme dăunătoare și de boli care reduc considerabil calitatea, precum și de semne sau simptome ale organismelor dăunătoare în cauză și de boli care reduc utilitatea materialelor de înmulțire sau a plantelor fructifere, și în special indemne de bolile enumerate în anexă pentru genul sau specia în cauză.
   (2)   Toate materialele care prezintă semne sau simptome vizibile de organisme dăunătoare sau boli menționate la alineatul (1) în stadiu de cultură se tratează în mod corespunzător încă de la apariția semnului sau a simptomului sau, după caz, se îndepărtează.
   (3)   În cazul materialelor de Citrus, trebuie de asemenea respectate următoarele dispoziții:

               (i)

               trebuie să provină din materiale inițiale:

                           —

                           care au fost controlate și care nu prezentau nici unul dintre simptomele de virusuri, micoplasme sau boli enumerate în anexă;

                           —

                           care au fost testate în mod individual în conformitate cu metodele adecvate pentru detectarea unor astfel de virusuri, micoplasme sau boli și care erau indemne;

               (ii)

               trebuie să fi fost efectiv controlate și să fie efectiv indemne de astfel de virusuri, micoplasme sau boli încă de la începutul ultimului ciclu de vegetație;

               (iii)

               în cazul altoirilor, trebuie să fi fost altoite pe alte portaltoaie decât cele sensibile la virusuri.

         Articolul 4
   (1)   Materialele CAC trebuie să aibă identitate adecvată și să prezinte un grad de puritate satisfăcător în privința genului sau speciei și, fără a aduce atingere articolului 9 alineatul (1) a doua teză din Directiva 92/34/CEE, să aibă de asemenea identitate adecvată și să prezinte un grad de puritate suficient în privința soiului.
   (2)   În cazul soiurilor comune menționate la articolul 9 alineatul (2) punctul (i) din Directiva 92/34/CEE, furnizorul trebuie să folosească denumirea oficială a soiului.
   (3)   În cazul soiurilor care fac deja obiectul unei cereri de drept de obținere sau al unei înregistrări oficiale în sensul articolului 9 alineatul (2) punctul (i) din Directiva 92/34/CEE, referința obținerii sau numele propus trebuie să fie utilizate până la eliberarea autorizației.
   (4)   În cazul soiurilor înscrise pe liste ținute de furnizori în conformitate cu articolul 9 alineatul (2) punctul (ii) din Directiva 92/34/CEE, cerințele prevăzute la alineatul (1) în privința soiului trebuie să fie bazate pe descrierile detaliate care figurează pe listele ținute de furnizori.
   Articolul 5
   Materialele CAC trebuie să fie efectiv indemne de toate defectele susceptibile să le reducă calitatea de materiale de înmulțire sau de plante fructifere.
   Articolul 6
   În cazul materialelor de prebază, de bază sau certificate, condițiile enunțate la articolul 3, la articolul 4 alineatul (1) și la articolul 5 sunt aplicabile în cazul în care sistemele de certificare prevăzute la articolul 7 nu impun condiții mai stricte.
   Articolul 7
   În așteptarea unui sistem de certificare comunitar, materialele de prebază, de bază și certificate trebuie să satisfacă condițiile aplicabile fiecărei categorii speciale, stabilite de către sistemele naționale de certificare, cu condiția ca ele să corespundă, pe cât posibil, sistemelor internaționale de certificare existente.
   Articolul 8
   (1)   În ceea ce privește materialele CAC, documentul furnizorului prevăzut la articolul 11 punctul (i) din Directiva 92/34/CEE trebuie să fie dintr-un material adecvat, care nu poate fi reutilizat și imprimat în cel puțin una dintre limbile oficiale ale Comunității. Documentul trebuie să includă următoarele rubrici:

               (i)

               mențiunea „calitate comunitară”;

               (ii)

               indicația codului statului membru al Comunității;

               (iii)

               mențiunea organismului oficial responsabil sau a codului său distinctiv;

               (iv)

               numărul de înregistrare sau de omologare;

               (v)

               numele furnizorului;

               (vi)

               numărul individual al seriei, al săptămânii sau al lotului;

               (vii)

               data eliberării documentului furnizorului;

               (viii)

               denumirea botanică;

               (ix)

               denumirea soiului. În cazul portaltoaielor, denumirea soiului sau desemnarea sa;

               (x)

               cantitatea;

               (xi)

               categoria;

               (xii)

               în cazul importurilor provenite din țări terțe în conformitate cu articolul 16 alineatul (2) din Directiva 92/34/CEE, numele țării unde a fost recoltat.

         (2)   În cazul în care materialele sunt însoțite de un pașaport fitosanitar în conformitate cu Directiva 92/105/CEE a Comisiei (3), acesta poate constitui documentul elaborat de furnizor prevăzut la alineatul (1) în cazul în care furnizorul dorește acest lucru. Totuși, mențiunea „calitate comunitară” și o mențiune privind organismul oficial responsabil prevăzut de Directiva 92/34/CEE trebuie să fie indicate, precum și o referință la denumirea soiului sau portaltoiului și a categoriei. În cazul importurilor provenite din țări terțe în conformitate cu articolul 16 alineatul (2) din Directiva 92/34/CEE, trebuie precizat numele țării unde a fost recoltat. Aceste informații pot figura pe pașaportul fitosanitar propriu-zis, dar separat.
   Articolul 9
   (1)   Cerințele privind etichetarea și închiderea materialelor desemnate ca materiale de pre-bază, de bază sau certificate, prevăzute la articolul 11 punctul (ii) din Directiva 92/34/CEE, sunt cele care figurează în sistemele naționale de certificare prevăzute la articolul 7 din prezenta directivă.
   (2)   Statele membre se asigură cu toate acestea că, în cazul în care o etichetă nu conține toate informațiile indicate la articolul 8 alineatul (1), cu excepția punctelor (iv), (v) și (vii), se adaugă aceste informații. În plus, se face o indicație care menționează faptul că materialele sunt „indemne de virusuri” sau au suferit o „examinare de depistare a virusurilor”.
   Articolul 10
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1993. Statele membre informează de îndată Comisia cu privire la aceasta.
   Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt notificate de statele membre textele principalelor dispoziții de drept intern adoptate în domeniul reglementat de prezenta directivă.
   Articolul 11
   Prezenta directivă se adresează statelor membre.

      Adoptată la Bruxelles, 23 iunie 1993.

            Pentru Comisie

         René STEICHEN

            Membru al Comisiei

      (1)  JO L 157, 10.6.1992, p. 10.

      (2)  JO L 26, 31.1.1977, p. 20.

      (3)  JO L 4, 8.1.1993, p. 22.
   ANEXĂ
   LISTA ORGANISMELOR DĂUNĂTOARE SPECIFICE PRIVIND CALITATEA ÎN FUNCȚIE DE DIFERITELE GENURI ȘI SPECII

               Genul sau specia

               Organisme dăunătoare și boli specifice

                           –

                              Citrus aurantifolia: (Christm) Swing.

                           –

                              Citrus Lemon L. Burm. F

                           –

                              Citrus paradisi Macf

                           –

                              Citrus reticulata Blanco

                           –

                              Citrus simensis (L.) Osbeck

                  Insecte, molii și nematozi în toate stadiile de dezvoltare

                           —

                              Aleurothrixus floccosus (Mashell)

                           —

                              Meloidogyne spp.

                           —

                              Parabemisia myricae (Kuwana)

                           —

                              Tylenchulus semipenetrans

                  Ciuperci

                           —

                              Phytophthora spp.

                  Virusuri și organisme analoage, în special

                           —

                           Citrus leaf rugose

                           —

                           Boli care induc simptome de tipul psorosis cum ar fi: psorosis, ring spot, cristacortis, impietratura, concave gum

                           —

                           Infectious variegation

                           —

                           Viroizi cum ar fi: exocortis, cachexia- xyloporosis

                           –

                           Corylus avellana

                  Insecte, molii și nematozi în toate stadiile de dezvoltare

                           —

                              Epidiaspis leperii

                           —

                              Eriophis avellanae

                           —

                              Pseudaulacaspis pentagona

                           —

                              Quadraspidiotus perniciosus

                  Bacterii

                           —

                              Agrobacterium tumefaciens

                           —

                              Xanthomonas campestris pv. corylina

                  Ciuperci

                           —

                              Armillariella mellea

                           —

                              Chondrostereum purpureum

                           —

                              Nectria galligena

                           —

                              Phyllactinia guttata

                           —

                              Verticillium spp.

                  Virusuri și organisme analoge, în special

                           —

                           Apple mosaic virus

                           —

                           Hazel maculatura lineare MLO

                           –

                              Cydonia Miller

                           –

                              Pyrus communis L.

                  Insecte, molii și nematozi în toate stadiile de dezvoltare

                           —

                              Anarsia lineatella

                           —

                              Eriosoma lanigerum

                           —

                           Coșenile, în special:

                                       —

                                          Epidiaspis leperii, Pseudaulacaspis pentagona, Quadraspidiotus perniciosus

                  Bacterii

                           —

                              Agrobacterium tumefaciens

                           —

                              Pseudomonas syringae pv. syringae

                  Ciuperci

                           —

                              Armillariella mellea

                           —

                              Chondrostereum purpureum

                           —

                              Nectria galligena

                           —

                              Phytophthora spp.

                           —

                              Rosellinia necatrix

                           —

                              Verticillium spp.

                  Virusuri și organisme

                           Toate

                           –

                           Fragaria x ananassa duch

                  Insecte, molii și nematozi în toate stadiile de dezvoltare

                           —

                              Aphelenchoides spp.

                           —

                              Ditylenchus dipsaci

                           —

                              Tarsonemidae

                  Ciuperci

                           —

                              Phytophthora cactorum

                           —

                              Verticillium spp.

                  Virusuri și organisme analoge, în special

                           —

                           Strawberry green petal MLO

                           –

                              Juglans regia L.

                  Insecte, molii și nematozi în toate stadiile de dezvoltare

                           —

                           Coșenile, în special:

                                       —

                                          Epidiaspis leperii, Pseudaulacaspis pentagona, Quadraspidiotus perniciosus

                  Bacterii

                           —

                              Agrobacterium tumefaciens

                           —

                              Xanthomonas campestris pv. juglandi

                  Ciuperci

                           —

                              Armillariella mellea

                           —

                              Nectria galligena

                           —

                              Chondrostereum purpureum

                           —

                              Phytophthora spp.

                  Virusuri și organisme analoge, în special

                           —

                           Cherry leaf roll virus

                           –

                              Malus Miller

                  Insecte, molii și nematozi în toate stadiile de dezvoltare

                           —

                              Anarsia lineatella

                           —

                              Eriosoma lanigerum

                           —

                           Coșenile, în special

                                       —

                                          Epidiaspis leperii, Pseudaulacaspis pentagona, Quadraspidiotus perniciosus

                  Bacterii

                           —

                              Agrobacterium tumefaciens

                           —

                              Pseudomonas syringae pv. syringae

                  Ciuperci

                           —

                              Armillariella mellea

                           —

                              Chondrostereum purpureum

                           —

                              Nectria galligena

                           —

                              Phytophthora cactorum

                           —

                              Rosellinia necatrix

                           —

                              Venturia spp.

                           —

                              Verticillium spp.

                  Irusuri și organisme analoge

                           Toate

                           –

                           Olea europea

                  Insecte, molii și nematozi în toate stadiile de dezvoltare

                           —

                              Eusophera pinguis

                           —

                              Meloidogyne spp.

                           —

                              Saissetia oleae

                  Bacterii

                           —

                              Pseudomonas syringae pv. savastanoi

                  Ciuperci

                           —

                              Verticillium dahliae

                  Virusuri și organisme analoge

                           Toate

                           –

                           Pistacia vera

                  Ciuperci

                           —

                              Verticillium spp.

                  Virusuri și organisme analoge

                           Toate

                           –

                              Prunus domestica L.

                           –

                           Prunus salicina

                  Insecte, molii și nematozi în toate stadiile de dezvoltare

                           —

                              Aculops fockeui

                           —

                              Capnodis tenebrionis

                           —

                              Eriophyes similis

                           —

                              Meloidogyne spp.

                           —

                           Coșenile, în special:

                                       —

                                          Epidiaspis leperii, Pseudaulacaspis pentagona, Quadraspidiotus perniciosus

                  Bacterii

                           —

                              Agrobacterium tumefaciens

                           —

                              Pseudomonas syringae pv. mors prunorum

                           —

                              Pseudomonas syringae pv. syringae

                  Ciuperci

                           —

                              Armillariella mellea

                           —

                              Chondrostereum purpureum

                           —

                              Nectria galligena

                           —

                              Rosellinia necatrix

                           —

                              Verticillium spp.

                  Virusuri și organisme analoge, în special

                           —

                           Prune dwarf virus

                           —

                           Prunus necrotic ringspot virus

                           –

                              Prunus armeniaca (L.)

                           –

                              Prunus amygdalus Batsch

                           –

                              Prunus persica (L.) Batsch

                  Insecte, molii și nematozi în toate stadiile de dezvoltare

                           —

                              Anarsia lineatella

                           —

                              Capnodis tenebrionis

                           —

                              Meloidogyne spp.

                           —

                           Coșenile, în special:

                                       —

                                          Epidiaspis leperii, Pseudaulacaspis pentagona, Quadraspidiotus perniciosus

                  Bacterii

                           —

                              Agrobacterium tumefaciens

                           —

                              Pseudomonas syringae pv. mors prunorum

                           —

                              Pseudomonas syringae pv. syringae

                  Ciuperci

                           —

                              Armillariella mellea

                           —

                              Chondrostereum purpureum

                           —

                              Nectria galligena

                           —

                              Rosellinia necatrix

                           —

                              Taphrina deformans

                           —

                              Verticillium spp.

                  Virusuri și organisme analoge, în special

                           —

                           Prune dwarf virus

                           —

                           Prunus necrotic ringspot virus

                           –

                              Prunus avium L.

                           –

                           Prunus cerasus

                  Insecte, molii și nematozi în toate stadiile de dezvoltare

                           —

                              Capnodis tenebrionis

                           —

                              Meloidogyne spp.

                           —

                           Coșenile, în special:

                                       —

                                          Epidiaspis leperii, Pseudaulacaspis, Pentagona, Quadraspidiotus perniciosus

                  Bacterii

                           —

                              Agrobacterium tumefaciens

                           —

                              Pseudomonas syringae pv. mors prunorum

                           —

                              Pseudomonas syringae pv. syringae

                  Ciuperci

                           —

                              Armillariella mellea

                           —

                              Chondrostereum purpureum

                           —

                              Nectria galligena

                           —

                              Rosellinia necatrix

                           —

                              Verticillium spp.

                  Virusuri și organisme analoge, în special

                           —

                           Prune dwarf virus

                           —

                           Prunus necrotic ringspot virus

                           –

                           Ribes

                  Insecte, molii și nematozi în toate stadiile de dezvoltare

                           —

                              Aphelenchoides spp.

                           —

                              Cecidophyopsis ribis

                  Bacterii

                              Agrobacterium tumefaciens

                  Ciuperci

                           —

                              Armillariella mellea

                           —

                              Nectria cinnabarina

                           —

                              Rosellinia necatrix

                           —

                              Verticillium spp.

                  Virusuri și organisme analoge, în special

                           —

                           Black currant reversion

                           —

                           Black currant infectious variegation agent

                           –

                           Rubus

                  Insecte, molii și nematozi în toate stadiile de dezvoltare

                           —

                              Aceria essigi

                  Bacterii

                           —

                              Agrobacterium rhizogenes

                           —

                              Agrobacterium tumefaciens

                           —

                              Rhodococcus fascians

                  Ciuperci

                           —

                              Armillariella mellea

                           —

                              Didymella applanata

                           —

                              Peronospora rubi

                           —

                              Phytophthora fragariae var. rubi

                           —

                              Verticillium spp.

                  Virusuri și organisme analoge, în special

                           —

                           Raspberry bushy dwarf virus

                           —

                           Raspberry leaf curl virus


title: Directiva Comisiei din 14 martie 1983 de modificare a anexei la Directiva 79/117/CEE a Consiliului privind interzicerea introducerii pe piață și folosirii produselor fitosanitare care conțin anumite substanțe active

text:
               03/Volumul 04

               RO

               Jurnalul Ofícial al Uniunii Europene

               158

         31983L0131

               L 091/35

               JURNALUL OFÍCIAL AL UNIUNII EUROPENE

      DIRECTIVA COMISIEI

   din 14 martie 1983
   de modificare a anexei la Directiva 79/117/CEE a Consiliului privind interzicerea introducerii pe piață și folosirii produselor fitosanitare care conțin anumite substanțe active
   (83/131/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 79/117/CEE a Consiliului din 21 decembrie 1978 privind interzicerea introducerii pe piață și folosirii produselor fitosanitare care conțin anumite substanțe active (1), în special articolul 6,
   întrucât, datorită evoluției cunoștințelor științifice și tehnice, sunt necesare anumite modificări la anexa Directivei 79/117/CEE;
   întrucât ar trebui eliminate un anumit număr de derogări temporare de la interdicțiile menționate în directivă, având în vedere că în prezent sunt disponibile tratamente mai puțin nocive;
   întrucât toate statele membre au informat Comisia că nu au sau că nu mai au intenția de se prevala de respectivele derogări;
   întrucât ar trebui adăugat în lista cu substanțele active interzise compusul organocloric persistent numit camfeclor (toxafen), având în vedere că utilizarea sa riscă să aibă efecte nocive pentru sănătatea omului și a animalelor și efecte nefavorabile inacceptabile pentru mediul înconjurător; întrucât Comisia a consultat Comitetul științific pentru pesticide în ceea ce privește respectivul compus;
   întrucât măsurile prevăzute de prezenta directivă sunt în conformitate cu avizul Comitetului permanent fitosanitar,
   ADOPTĂ PREZENTA DIRECTIVĂ:
   Articolul 1
   Anexa la Directiva 79/117/CEE se modifică după cum urmează:

               1.

               În partea A, „Compuși mercurici”:

                           (a)

                           în ceea ce privește punctul 4, „Compus alchil-mercuric”, textul de la litera (a) se înlocuiește cu următorul text:
                           „tratament prin imersiune al răsadurilor de cartofi”;

                           (b)

                           în ceea ce privește punctul 5, „Compus alcoxialchil- și aril-mercuric”:

                                       (aa)

                                       litera (a) se elimină;

                                       (bb)

                                       literele (b), (c) și (d) devin literele (a), (b) și, respectiv, (c).

               2.

               În partea B, „Compuși organoclorici persistenți”:

                           (a)

                           în ceea ce privește punctul 1, „aldrin”, textul de la litera (a) se înlocuiește cu următorul text:
                           „tratarea solurilor împotriva Otiorrhynchus în pepinierele și culturile de plante ornamentale”;

                           (b)

                           în ceea ce privește punctul 4, „DDT”, literele (a), (b), (c) și (e) se elimină;

                           (c)

                           în ceea ce privește punctul (7), „Heptaclor”, textul din coloana 2 se elimină;

                           (d)

                           se adaugă punctul următor în coloana 1, după punctul 8:

                                       „9.

                                       Camfeclor (toxafen)”.

         Articolul 2
   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 octombrie 1984. Statele membre informează de îndată Comisia cu privire la aceasta.
   Articolul 3
   Prezenta directivă se adresează statelor membre.

      Adoptată la Bruxelles, 14 martie 1983.

            Pentru Comisie

         Poul DALSAGER

            Membru al Comisiei

      (1)  JO L 33, 8.2.1979, p. 36.


title: Directiva Consiliului din 29 ianuarie 1985 privind finanțarea inspecțiilor și a controalelor sanitar-veterinare a cărnii proaspete și a cărnii de pasăre

text:
               03/Volumul 05

               RO

               Jurnalul Ofícial al Uniunii Europene

               12

         31985L0073

               L 032/14

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 29 ianuarie 1985
   privind finanțarea inspecțiilor și a controalelor sanitar-veterinare a cărnii proaspete și a cărnii de pasăre
   (85/73/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei (1),
   având în vedere avizul Adunării parlamentare (2),
   având în vedere avizul Comitetului Economic și Social (3),
   întrucât, în scopul uniformizării garanțiilor de sănătate oferite consumatorului, Directiva 64/433/CEE (4), astfel cum a fost modificată ultima dată prin Directiva 83/90/CEE (5), prevede efectuarea de inspecții și controale sanitar-veterinare pentru carnea proaspătă care ar putea face obiectul schimburilor comerciale intracomunitare;
   întrucât, pentru a proteja sănătatea oamenilor și a animalelor în cadrul Comunității, Directiva 72/462/CEE (6), astfel cum a fost modificată ultima dată prin Directiva 83/91/CEE (7), prevede controale sanitar-veterinare care să fie efectuate de autoritățile competente din statele membre, la importurile de carne proaspătă și inspecții care să fie efectuate de experții veterinari din statele membre și de la Comisie, în țările terțe exportatoare;
   întrucât Directiva 64/433/CEE face referire numai la carnea proaspătă care ar putea face obiectul schimburilor comerciale intracomunitare; întrucât, cu toate acestea, autoritățile din statele membre au stabilit regimuri naționale de control al cărnii proaspete destinate exclusiv pieței naționale;
   întrucât Directiva 71/118/CEE (8) a Consiliului, astfel cum a fost modificată ultima dată prin Directiva 84/642/CEE (9), prevede efectuarea de inspecții și controale sanitar-veterinare pentru carnea proaspătă de pasăre;
   întrucât aceste inspecții și controale sanitar-veterinare generează perceperea unor taxe care, în prezent, sunt suportate în mod diferit de fiecare stat membru; întrucât aceste diferențe ar putea afecta condițiile de concurență între liniile de producție care sunt supuse, în cea mai mare parte, unei organizări comune a pieței;
   întrucât, pentru a remedia această situație, ar trebui prevăzute norme armonizate de finanțare a acestor inspecții și controale sanitar-veterinare;
   întrucât, datorită dispozițiilor și procedurilor administrative de gestionare și finanțare naționale, ar trebui acordat un termen suplimentar de doi ani pentru a permite Republicii Elene să pună în aplicare mecanismul necesar pentru colectarea taxelor legate de inspecții și controale,
   ADOPTĂ PREZENTA DIRECTIVĂ:
   Articolul 1
   (1)   De la 1 ianuarie 1986, statele membre se asigură că:

               —

               se percepe o taxă în cazul în care animalele menționate la alineatul (2) sunt sacrificate pentru costurile ocazionate de inspecțiile și controalele sanitar-veterinare;

               —

               atât pentru a se asigura echivalența tratamentului prevăzut în articolul 15 din Directiva 71/118/CEE, cât și pentru a se acoperi costurile prevăzute de Directiva 72/462/CEE, se prevede perceperea unei taxe pe carnea menționată de aceste directive, importată din țări terțe;

               —

               se interzice orice rambursare directă sau indirectă a taxelor.

         (2)   În sensul prezentei directive, se înțelege prin „animale” animalele domestice aparținând următoarelor specii: bovină (inclusiv bivoli), porcină, ovină și caprină, solipede domestice, precum și găini, curcani, bibilici, rațe și gâște.
   Articolul 2
   (1)   Consiliul, hotărând cu majoritate calificată la propunerea Comisiei, ia, înainte de 1 ianuarie 1986, o decizie cu privire la nivelul sau nivelurile standard ale taxelor menționate la articolul 1 alineatul (1) primele două liniuțe, precum și cu privire la normele și principiile de punere în aplicare a prezentei directive și la posibilele excepții. Cu toate acestea, nivelurile taxelor care urmează să fie percepute pentru carnea provenită din abatoare care nu sunt autorizate în conformitate cu Directiva 64/433/CEE nu se fixează, cu excepția cazului în care Consiliul adoptă, înainte de acea dată, norme de inspecție a cărnii în cauză.
   (2)   Statele membre sunt autorizate să perceapă o sumă care depășește nivelul sau nivelurile menționate la alineatul (1), în cazul în care taxa totală percepută pentru fiecare stat membru rămâne mai mică sau egală cu cifra reală a costurilor de inspecție.
   Articolul 3
   Înainte de 1 ianuarie 1990, Comisia prezintă un raport cu privire la experiența acumulată, însoțit de propuneri de posibile modificări ale articolelor menționate anterior.
   Articolul 4
   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1986. Statele membre informează de îndată Comisia cu privire la aceasta.
   Cu toate acestea, Republica Elenă beneficiază de un termen suplimentar de doi ani pentru a se conforma prezentei directive.
   Articolul 5
   Prezenta directivă se adresează statelor membre.

      Adoptată la Bruxelles, 29 ianuarie 1985.

            Pentru Consiliu

            Președintele

         G. ANDREOTTI

      (1)  JO C 168, 28.6.1984, p. 4,

      JO C 97, 29.4.1981, p. 12 și JO C 162, 22.6.1984, p. 10.

      (2)  JO C 87, 5.4.1982, p. 116 și avizul emis la data de 17 ianuarie 1985 (nepublicat încă în Jurnalul Oficial).

      (3)  JO C 307, 19.11.1984, p. 1 și avizul emis la data de 12 decembrie 1984 (nepublicat încă în Jurnalul Oficial).

      (4)  JO 121, 29.7.1964, p. 2012/64.

      (5)  JO L 59, 5.3.1983, p. 10.

      (6)  JO L 302, 31.12.1972, p. 28.

      (7)  JO L 59, 5.3.1983, p. 34.

      (8)  JO L 55, 8.3.1971, p. 23.

      (9)  JO L 339, 27.12.1984, p. 26.